CELEX: 62018TN0116
Language: sk
Date: 2018-02-27 00:00:00
Title: Vec T-116/18: Žaloba podaná 27. februára 2018 – Darmanin/EASO

30.4.2018   
            
            
               SK
            
            
               Úradný vestník Európskej únie
            
            
               C 152/44
            
         Žaloba podaná 27. februára 2018 – Darmanin/EASO
   (Vec T-116/18)
   (2018/C 152/54)
   Jazyk konania: francúzština
   
      Účastníci konania
   
   
      Žalobkyňa: Joanna Darmanin (Sliema, Malta) (v zastúpení: N. De Montigny, avocat)
   
      Žalovaný: Európsky podporný úrad pre azyl
   
      Návrhy
   
   Žalobkyňa navrhuje, aby Všeobecný súd:
   
               —
            
            
               rozhodol,
               
                           —
                        
                        
                           že sa rozhodnutie orgánu oprávneného uzatvárať pracovné zmluvy (výkonného riaditeľa) z 27. júna 2017, ktorým bola žalobkyňa prepustená na konci skúšobnej doby s účinnosťou od 15. júla 2017 zrušuje,
                        
                     
                           —
                        
                        
                           že v prípade potreby sa zrušuje explicitné rozhodnutie o zamietnutí sťažnosti z 29. januára 2018,
                        
                     
         
               —
            
            
               uložiť žalovanému povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza sedem žalobných dôvodov.
   
               1.
            
            
               Prvý žalobný dôvod je založený na porušení článku 14 Podmienok zamestnávania ostatných zamestnancov a Príručky Európskeho podporného úradu pre azyl (EASO) týkajúcej sa hodnotenia zamestnancov v skúšobnej dobe.
            
         
               2.
            
            
               Druhý žalobný dôvod je založený na porušení článku 43 Služobného poriadku úradníkov Európskej únie (ďalej len „služobný poriadok“) a rozhodnutia správnej rady EASO z 18. januára 2016, ktorými sa vykonávajú články 43 a 44 služobného poriadku pre dočasných zamestnancov.
            
         
               3.
            
            
               Tretí žalobný dôvod je založený na porušení rozhodnutia č. 11 správnej rady EASO zo 4. júla 2012 o zamestnancoch na úrovni stredného manažmentu.
            
         
               4.
            
            
               Štvrtý žalobný dôvod je založený na porušení zásad riadnej správy veci verejných a právnej istoty.
            
         
               5.
            
            
               Piaty, subsidiárny, žalobný dôvod je založený na námietke nezákonnosti z dôvodu porušenia zásady rovnosti zaobchádzania a práva byť účinne vypočutý.
            
         
               6.
            
            
               Šiesty žalobný dôvod je založený na porušení práva na uplatnenie zákonného, spravodlivého a predvídateľného hodnotiaceho postupu.
            
         
               7.
            
            
               Siedmy žalobný dôvod je založený na nerešpektovaní pravidiel dôkazného bremena.